钦定古今图书集成/明伦汇编/闺媛典/第087卷 > 刘一菁妻甘氏
## 钦定古今图书集成/明伦汇编/闺媛典/第087卷 > 刘一菁妻甘氏

按《袁州府志》：“甘氏，宜春人。父名启元，以贡官饶州教
授。氏年十七，适刘一菁，婉娈晓大义。年十九，夫亡，无
子，拮据葬夫。服除，母家为计，再适刘氏，族姓亦以氏
少寡无子，义难强留。氏曰：‘我未读书，不知古节妇事，
但闻人言，忠臣烈女，有死无二，尝心识之。今惟固守此语，纺织以终馀生，虽死无怨’。”遂中分其产，以半遗
二伯。氏安贫茹苦，动循礼法，平居，亲俗罕见其面。崇
祯癸未冬，遭左兵掠，挟氏勒其资；氏大骂被杀。